b'\n_START_ARTICLE_\nUlomek\n_START_PARAGRAPH_\nUl\xc3\xb3mek je v matematiki zapis oblike  (ali tudi a/b) pri \xc4\x8demer sta a in b celi \xc5\xa1tevili in je b razli\xc4\x8den od 0. Ulomek je urejeni par celih \xc5\xa1tevil, vendar pri ulomkih ni v navadi zapis v obliki (a, b). \xc5\xa0tevilo a se imenuje \xc5\xa1tevec in b imenovalec ulomka._NEWLINE_Vsak ulomek predstavlja racionalno \xc5\xa1tevilo. Ulomka a/b in c/d predstavljata isto racionano \xc5\xa1tevilo natanko tedaj, ko velja a \xc2\xb7 d = b \xc2\xb7 c. S tem je na mno\xc5\xbeici ulomkov dolo\xc4\x8dena ekvivalen\xc4\x8dna relacija, ki dolo\xc4\x8da kvocientno mno\xc5\xbeico racionalnih \xc5\xa1tevil._NEWLINE_Celo \xc5\xa1tevilo n lahko predstavilo z ulomkom oblike n/1. To pomeni, da je vsako celo \xc5\xa1tevilo tudi racionalno, oziroma, da je mno\xc5\xbeica celih \xc5\xa1tevil podmno\xc5\xbeica mno\xc5\xbeice racionalnih \xc5\xa1tevil.'